CELEX: 52020PC0201
Language: sl
Date: 2020-05-08
Title: Predlog UREDBA SVETA o spremembi Uredbe (EU) 2017/2454 glede datumov začetka uporabe zaradi krize, ki jo je povzročil izbruh COVID-19

EVROPSKA KOMISIJA
            Bruselj, 8.5.2020
            COM(2020) 201 final
            2020/0084(CNS)
            Predlog
            UREDBA SVETA
            o spremembi Uredbe (EU) 2017/2454 glede datumov začetka uporabe zaradi krize, ki jo je povzročil izbruh COVID-19
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Svet je 5. decembra 2017 sprejel Uredbo Sveta (EU) 2017/2454
                  1
               , ki je del svežnja zakonodaje o posodobitvi DDV za čezmejno e-trgovanje med podjetji in potrošniki (v nadaljnjem besedilu: sveženj o DDV pri e-trgovanju). Ta uredba spreminja Uredbo (EU) št. 904/2010 o upravnem sodelovanju in boju proti goljufijam na področju davka na dodano vrednost
                  2
               , ki je podlaga za osnovno infrastrukturo IT in potrebno sodelovanje držav članic, da se zagotovi uspešna razširitev mini sistema „vse na enem mestu“. 
            
            
               Za datum začetka uporabe sprememb iz Uredbe (EU) 2017/2454 je bil določen 1. januar 2021.
            
            
               Komisija je 14. februarja 2020 predstavila stanje pripravljenosti držav članic, pri čemer je večina držav članic potrdila, da bodo lahko začele ta pravila pravočasno uporabljati. Dve državi članici sta izrazili pomisleke in zaprosili za odložitev začetka uporabe za eno ali več let. Komisija je državam članicam, ki imajo težave, ponudila pomoč, da bi lažje odpravile te ovire, in je ostala prepričana, da bodo države članice do 1. januarja 2021 pripravljene. 
            
            
               Vendar sta nepredvidena kriza zaradi izbruha COVID-19 in njen velik učinek države članice prisilila, da svoje prednostne naloge drugače razvrstijo in sredstva za izvajanje svežnja o DDV pri e-trgovanju namenijo boju proti tej pandemiji. Zato tudi druge države ne morejo več zagotoviti, da bodo lahko do 1. januarja 2021 dokončale pripravljalno delo za uporabo novih pravil, vključno s pravili o upravnem sodelovanju. Obstaja resno tveganje zamud pri vzpostavitvi sistema IT na nacionalni ravni za izvajanje novih pravil o DDV pri e-trgovanju, vključno s tistimi iz Uredbe (EU) 2017/2454, zaradi česar se lahko zgodi, da več držav članic ne bo pripravljenih na uporabo novih pravil od 1. januarja 2021. Podobne pomisleke so izrazili ključni gospodarski subjekti, zlasti izvajalci poštnih in kurirskih storitev, ki so Komisijo pozvali, naj zaradi krize, ki je posledica izbruha COVID-19, za šest mesecev odloži datum začetka uporabe svežnja o DDV pri e-trgovanju. 
            
            
               Komisija se je z državami članicami sestala 24. aprila 2020, da bi ocenila njihovo pripravljenost na začetek uporabe novih pravil od 1. januarja 2021. Večina držav članic je še vedno potrdila, da so pripravljene na pravočasen začetek njihove uporabe, vendar so ob tem poudarile, da se določbe o delovanju svežnja o DDV pri e-trgovanju opirajo na načelo, da jih morajo biti sposobne pravilno uporabljati vse države članice, zato bi bile pripravljene podpreti njihovo odložitev, ki pa naj ne bo daljša od šest mesecev. 
            
            
               
                  Cilj tega predloga je za šest mesecev odložiti datum začetka uporabe sprememb svežnja o DDV pri e-trgovanju iz Uredbe (EU) 2017/2454, ki bil prvotno načrtovan za 1. januar 2021. Novi datum začetka uporabe je torej 1. julij 2021. Šestmesečna odložitev se predlaga, ker mora biti zamuda čim krajša, da se čim bolj omejijo dodatne proračunske izgube za države članice.
               
            
            
               •Skladnost z veljavnimi predpisi s področja zadevne politike
            
            
               Splošni cilji tega predloga so nemoteno delovanje notranjega trga, konkurenčnost podjetij EU in potreba po zagotovitvi učinkovitega obdavčenja v digitalnem gospodarstvu. Sveženj o DDV pri e-trgovanju je skladen s prihodnjo uporabo načela namembnega kraja za DDV, kot je določeno v nedavnem akcijskem načrtu za DDV, ki ga podpira Svet
                  3
               . 
            
            
               Sveženj o DDV pri e-trgovanju je poleg akcijskega načrta za DDV ključna pobuda strategije za enotni digitalni trg
                  4
               , strategije za enotni trg
                  5
                in akcijskega načrta za e-upravo
                  6
               . 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Predlog temelji na členu 113 Pogodbe o delovanju Evropske unije (v nadaljnjem besedilu: PDEU). V tem členu je določeno, da Svet po posebnem zakonodajnem postopku ter po posvetovanju z Evropskim parlamentom in Ekonomsko-socialnim odborom soglasno sprejme določbe za harmonizacijo pravil držav članic na področju posrednega obdavčenja.
               
            
            
               •Subsidiarnost (za neizključno pristojnost) 
            
            
               Ta predlog spreminja datum začetka uporabe svežnja o DDV pri e-trgovanju v zvezi z upravnim sodelovanjem in bojem proti goljufijam na področju davka na dodano vrednost, ki ga je Svet sprejel decembra 2017. To je vzporedno s predlogom za odložitev datuma začetka uporabe (1. januar 2021) svežnja o DDV pri e-trgovanju, vključno z vsemi povezanimi pravnimi akti. Ta predlog je bil pripravljen kot posledica krize zaradi izbruha COVID-19 in odziva nanjo, v kateri so se morale države članice spopasti z izzivi na nacionalni ravni za obvladovanje trenutnih izrednih razmer, kar nekaterim povzroča težave pri zagotavljanju pravočasnega izvajanja zahtevanih sprememb v nacionalnih sistemih IT. Določbe o delovanju svežnja o DDV pri e-trgovanju se opirajo na načelo, da jih morajo biti sposobne pravilno uporabljati vse države članice.
            
            
               Ker se DDV usklajuje na ravni EU, države članice ne morejo same določiti drugačnih pravil. Zato je za vsako pobudo za spremembo pravil o DDV pri e-trgovanju, vključno s spremembo datuma začetka uporabe, potreben predlog Komisije in je ni mogoče doseči z enostranskimi ukrepi na nacionalni ravni.
            
            
               
                  Predlog je zato skladen z načelom subsidiarnosti.
               
            
         
         
            
               •Sorazmernost
            
            
               Predlog je skladen z načelom sorazmernosti, kar pomeni, da ne presega tistega, kar je potrebno za doseganje ciljev PDEU, zlasti nemotenega delovanja enotnega trga. Kakor za preizkus skladnosti z načelom subsidiarnosti, tudi tukaj velja, da države članice teh vprašanj ne morejo rešiti brez predloga za spremembo datuma začetka uporabe uredbe Sveta o upravnem sodelovanju. 
            
            
               •Izbira instrumenta
            
            
               
                  Ta predlog spreminja Uredbo Sveta (EU) 2017/2454. Edina sprememba je odložitev datuma začetka uporabe. 
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               Ta predlog odraža močno zaskrbljenost, ki so jo izrazili in na Komisijo naslovili nekatere države članice ter izvajalci poštnih in kurirskih storitev, in sicer da zaradi krize, ki jo je povzročil izbruh COVID-19 ne bodo mogli dokončati pripravljalnih del za sveženj o DDV pri e-trgovanju na nacionalni ravni ter začeti uporabljati pravil od 1. januarja 2021.
            
            
               Komisija se je z državami članicami sestala 24. aprila 2020, da bi ocenila njihovo pripravljenost na začetek uporabe novih pravil od 1. januarja 2021. Večina držav članic je še vedno potrdila, da so pripravljene na pravočasen začetek njihove uporabe, vendar so ob tem poudarile, da se določbe o delovanju svežnja o DDV pri e-trgovanju opirajo na načelo, da jih morajo biti sposobne pravilno uporabljati vse države članice, zato bi bile pripravljene podpreti njihovo odložitev, ki pa naj ne bo daljša od šest mesecev. 
            
            
               •Ocena učinka
            
            
               
                  Izvedena je bila ocena učinka predloga, na podlagi katerega je bila sprejeta direktiva o DDV pri e-trgovanju
                     7
                  , ki je podlaga za spremembo pravil iz uredbe o upravnem sodelovanju. Sedanji predlog spreminja zgolj datum začetka uporabe teh sprememb.
               
            
            
               •Ustreznost in poenostavitev ureditve
            
            
               
                  Glavni cilj tega predloga je odložiti datum začetka uporabe svežnja o DDV pri e-trgovanju za šest mesecev. S predlogom se ne spreminja vsebina pravil, ampak se le za šest mesecev odloži datum njihove uporabe.
               
            
            
               4.PRORAČUNSKE POSLEDICE
            
            
               Ta predlog je del projekta za odložitev datuma začetka uporabe svežnja o DDV pri e-trgovanju. 
            
            
               Skupne proračunske posledice že sprejetega svežnja o DDV pri e-trgovanju so podrobno opisane v obrazložitvenem memorandumu predloga Direktive Sveta 2017/2455 (dokument COM(2016) 757 final)
                  8
               . 
            
            
               
                  Če se sveženj o DDV pri e-trgovanju ne bo uspešno izvajal, se proračunske izgube za države članice ocenjujejo na približno 5–7 milijard EUR letno. Šestmesečna zamuda bi tako povzročila izgube v višini približno 2,5–3,5 milijarde EUR. Če pa države članice in podjetja ne bodo pripravljeni na uporabo novih pravil o DDV pri e-trgovanju, bi lahko tveganje nepravilnega delovanja sistema pomenilo skoraj enake izgube.
               
            
            
               5.DRUGI ELEMENTI
            
            
               •Natančnejša pojasnitev posameznih določb predloga
            
            
               Ta predlog zadeva samo datum začetka uporabe že sprejetih določb o upravnem sodelovanju iz svežnja o DDV pri e-trgovanje, ki so določene v Uredbi (EU) 2017/2454. Datum izvajanja teh novih pravil se odloži za šest mesecev. To pomeni, da se določbe uporabljajo od 1. julija 2021, namesto od 1. januarja 2021, sedanja pravila mini sistema „vse na enem mestu“ (členi 43–47 poglavja XI oddelka 2) pa se še naprej uporabljajo do 30. junija 2021. 
            
            
               Razlog za ta predlog je kriza zaradi izbruha COVID-19, kar za države članice ustvarja pritisk, da se nemudoma odzovejo in sprejmejo nujne ukrepe na nacionalni ravni, da bi ublažile njene posledice za podjetja in prebivalstvo na splošno. Zaradi teh izjemnih izrednih okoliščin več držav članic ne bo moglo dokončati pripravljalnega dela in začeti uporabljati nova pravila svežnja o DDV pri e-trgovanju na nacionalni ravni s 1. januarjem 2021.
            
         
         
            
               2020/0084 (CNS)
            
            
               Predlog
            
            
               UREDBA SVETA
            
            
               o spremembi Uredbe (EU) 2017/2454 glede datumov začetka uporabe zaradi krize, ki jo je povzročil izbruh COVID-19
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 113 Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom,
            
            
               ob upoštevanju mnenja Evropskega parlamenta
                  9
               , 
            
            
               ob upoštevanju mnenja Evropskega ekonomsko-socialnega odbora
                  10
               , 
            
            
               v skladu s posebnim zakonodajnim postopkom,
            
            
               ob upoštevanju naslednjega:
            
            
               (1)Uredba Sveta (EU) št. 904/2010
                  11
                določa pravila o izmenjavi informacij med državami članicami in hrambi teh informacij za vzpostavitev posebnih ureditev iz poglavja 6 naslova XII Direktive Sveta 2006/112/ES
                  12
               .
            
            
               (2)Uredba Sveta (EU) št. 2017/2454
                  13
                spreminja navedene določbe v skladu z razširitvijo področja uporabe navedenih posebnih ureditev in uvedbo nove sheme. Te spremembe se bodo uporabljale od 1. januarja 2021.
            
            
               (3)Svetovna zdravstvena organizacija je 30. januarja 2020 izbruh COVID-19 razglasila za izredne razmere svetovnih razsežnosti v javnem zdravju. Dne 11. marca 2020 je izbruh COVID-19 razglasila za pandemijo. Izbruh COVID-19 je povzročil okužbe v vseh državah članicah. Zaradi zaskrbljujočega povečanja števila primerov in pomanjkanja učinkovitih sredstev, ki so nujno potrebna za obvladovanje izbruha COVID-19, so številne države članice na nacionalni ravni razglasile izredno stanje. 
            
            
               (4)Izbruh COVID-19 pomeni nepričakovano in izjemno krizo, ki močno vpliva na vse države članice, zaradi česar morajo sprejemati nujne ukrepe na nacionalni ravni za prednostno obravnavo trenutne krize, kar vključuje prerazporeditev virov na druga področja. Zaradi krize ima več držav članic težave z dokončanjem sistemov IT, ki so potrebni za uporabo pravil iz Uredbe (EU) 2017/2454 od 1. januarja 2021. Več držav članic je zato zaprosilo za odložitev datuma začetka uporabe Uredbe (EU) 2017/2454. 
            
            
               (5)Ob upoštevanju izzivov, s katerimi se soočajo države članice pri spopadanju s krizo zaradi izbruha COVID-19, in dejstva, da nove določbe temeljijo na načelu, da morajo vse države članice posodobiti svoje sisteme IT, da bi lahko uporabljale določbe iz Uredbe (EU) 2017/2454, s čimer bi se zagotovilo zbiranje in prenos informacij in plačil v okviru spremenjenih ureditev, je treba datum začetka uporabe navedene uredbe odložiti za šest mesecev. Šestmesečna odložitev je primerna, ker mora biti zamuda čim krajša, da se kar najbolj omejijo dodatne proračunske izgube za države članice.
            
            
               (6)Uredbo (EU) 2017/2454 bi bilo zato treba ustrezno spremeniti –
            
            
               SPREJEL NASLEDNJO UREDBO:
            
            
               Člen 1
            
         
         
            
               Uredba (EU) 2017/2454 se spremeni:
            
            
               (1)v členu 1 se točka 7 spremeni:
            
            
               (a)v točki (a) se naslov oddelka 2 nadomesti z naslednjim:
            
            
               „Določbe, ki se uporabljajo od 1. januarja 2015 do 30. junija 2021“;
            
            
               (b)točka (b) se spremeni:
            
            
               (i)naslov oddelka 3 se nadomesti z naslednjim:
            
            
               „Določbe, ki se uporabljajo od 1. julija 2021“;
            
            
               (ii)člen 47a se nadomesti z naslednjim:
            
            
               „Člen 47a
            
            
               Določbe tega oddelka se uporabljajo od 1. julija 2021.“;
            
            
               (2)v členu 2 se drugi odstavek nadomesti z naslednjim:
            
            
               „Uporablja se od 1. julija 2021.“
            
            
               Člen 2
            
            
               Ta uredba veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Uredba Sveta (EU) 2017/2454 z dne 5. decembra 2017 o spremembi Uredbe (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 348, 29.12.2017, str. 1).
               
               
                  
                     (2)
                  
                        UL L 268, 12.10.2010, str. 1.
               
               
                  
                     (3)
                  
                        
                  http://www.consilium.europa.eu/en/press/press-releases/2016/05/25-conclusions-vat-action-plan
                  . 
               
               
                  
                     (4)
                  
                        COM(2015) 192 final.
               
               
                  
                     (5)
                  
                        COM(2015) 550 final.
               
               
                  
                     (6)
                  
                        COM(2016) 179 final.
               
               
                  
                     (7)
                  
                        COMMISSION STAFF WORKING DOCUMENT, IMPACT ASSESSMENT Accompanying the document Proposals for a Council Directive, a Council Implementing Regulation and a Council Regulation on Modernising VAT for cross-border B2C e-Commerce (Delovni dokument služb Komisije, Ocena učinka, Spremni dokument k predlogom direktive Sveta, izvedbene uredbe Sveta in uredbe Sveta o posodobitvi DDV za čezmejno elektronsko trgovanje med podjetji in potrošniki), https://eur-lex.europa.eu/legal-content/EN/TXT/?uri=SWD:2016:0379:FIN.
               
               
                  
                     (8)
                  
                        Predlog direktive Sveta o spremembi Direktive 2006/112/ES in Direktive 2009/132/ES v zvezi z nekaterimi obveznostmi davka na dodano vrednost za opravljanje storitev in prodajo blaga na daljavoCOM(2016) 757 final – 2016/0370 (CNS), https://eur-lex.europa.eu/legal-content/SL/TXT/?qid=1586260266830&uri=CELEX:52016PC0757.
               
               
                  
                     (9)
                  
                        UL C , , str. .
               
               
                  
                     (10)
                  
                        UL C , , str. .
               
               
                  
                     (11)
                  
                        Uredba Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (UL L 268, 12.10.2010, str. 1).
               
               
                  
                     (12)
                  
                        Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
               
               
                  
                     (13)
                  
                        Uredba Sveta (EU) 2017/2454 z dne 5. decembra 2017 o spremembi Uredbe (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 348, 29.12.2017, str. 1).